  Майя Бывальцева Союзной урам быдэс тупатъямын. 1-тӥ оштолэзе журналистъёслы со сярысь вераз Ижкар администрациысь благоустройствоя но транспортъя управленилэн кивалтӥсезлэн воштӥсез Алексей Войтко. «Ужъёс йылпумъямын толон ӝытазе. Туннэ уйин Ильфат Закиров урам палась Вормонлы 40 ар урамлэн Орджоникидзе урамысен Первомайской урамозь люкетаз сюресэз тупатъян ужъёс мынӥзы», — вераз Войтко. Солэн кылъёсызъя, ГИБДД-лэн элькунъя управлениеныз огкыл шедьтэмын, азьвыл шараям куронъёсъя сюресъёсты ворсаны чакламын ӧвӧл. Вутудӟонлы кышкытлыкен валче, Партизанской урамез тупатъян берлолы выжтэмын. Тодэ вайытом, 30-тӥ южтолэзе Кун автоинспекция Ижкарысь сюресъёсъя «сьӧд» список кылдытӥз. — Союзной урамлэн Берш урамысен Автозаводской урамозь люкетэз; — Партизанской урам; — Вормонлы 40 ар урамлэн Ленин урамысен Камбарской урамозь люкетэз; — Областной урамлэн Гагарин урамысен Азин урамозь люкетэз; — Гагарин урамлэн «Транссельхозтехника» дугдылонниысен Азин урамозь люкетэз; — Фалалеев проспект; — Баранов урамлэн Олег Кошевой урамысен Шевченко урамозь люкетэз; — Буммашевской урам. Тегъёс: Ижкар ГИБДД сюресъёс тупатъянужъёс  